C 102/8

Posodobitev referenčnih zneskov za prehod zunanjih meja iz člena 6(4) Uredbe (EU) 2016/399 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (1)

(2021/C 102/05)

Objavljeni referenčni zneski za prehod zunanjih meja, navedeni v členu 6(4) Uredbe (EU) 2016/399 Evropskega parlamenta in Sveta z dne 9. marca 2016 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (2), temeljijo na informacijah, ki jih Komisiji sporočijo države članice v skladu s členom 39 Zakonika o schengenskih mejah (kodifikacija).

Poleg objave v Uradnem listu Evropske unije je na voljo mesečna posodobitev na spletnih straneh Generalnega direktorata za notranje zadeve.

ČEŠKA REPUBLIKA

Sprememba informacij, objavljenih v UL C 21, 20.1.2018, str.3.

Referenčni zneski so določeni v oddelku 13 Zakona št. 326/1999 zb. o bivanju tujcev na ozemlju Češke republike, kakor je bil spremenjen, v povezavi z oddelkom 5 Zakona št. 110/2006 zb. o življenjskem minimumu, kakor je bil spremenjen. Odvisni so od sedanje ravni življenjskega minimuma in se spreminjajo glede na trajanje načrtovanega kratkoročnega bivanja na ozemlju Češke republike:

— za bivanje, ki ni daljše od 30 dni – 0,5 krat življenjski minimum (trenutni znesek – decembra 2020 – 2 490 CZK) za vsak dan bivanja, tj. 1 245 CZK na dan;

— za bivanje, daljše od 30 dni – 15 krat življenjski minimum (trenutni znesek – decembra 2020 – 2 490 CZK), tj. 37 350 CZK; ta znesek se poveča za dvakratni življenjski minimum za vsak celotni mesec predvidenega bivanja na ozemlju, tj. dodatnih 4 980 CZK za vsak mesec;

— državljani tretjih držav, mlajši od 18 let, dokažejo polovico zgoraj navedenih zneskov.

Preverjanje zadostnih sredstev za preživljanje lahko temelji na gotovini, kreditnih karticah ali potovalnih čekih, ki jih ima državljan tretje države, ali z dokazilom o plačilu storitev, povezanih z prebivanjem na ozemlju, ali dokazilom, da bodo navedene storitve zagotovljene brezplačno. Tudi garantne izjave in garantna pisma gostiteljev (v obliki „vabila“, potrjenega s strani policije Češke republike – glej Prilogo 33 k Schengenskemu priročniku) so lahko dokaz o zadostnih sredstvih za preživljanje.

Državljan tretje države, ki namerava študirati na ozemlju Češke republike, lahko kot dokaz o razpoložljivosti zadostnih sredstev za prebivanje predloži zavezo državnega organa ali pravnega subjekta o zagotovitvi sredstev za njegovo/njeno prebivanje, ki ustrezajo življenjskemu minimumu (trenutni znesek – decembra 2020 – 2 490 CZK) za en mesec predvidenega prebivanja, ali dokazilo, ki potrjuje, da vse stroške, povezane s študijem in prebivanjem, krije sprejemna organizacija (šola). Če znesek iz zaveze ne dosega tega zneska, mora državljan tretje države predložiti dokazilo, da razpolaga s sredstvi, ki ustrezajo razliki med življenjskim minimumom (trenutni znesek – decembra 2020 – 2 490 CZK) in zneskom zaveze za obdobje predvidenega prebivanja, vendar ne presegajo 6-kratnika življenjskega minimuma (trenutno 14 940 CZK). Dokazilo o zagotavljanju sredstev za prebivanje se lahko nadomesti z odločitvijo ali dogovorom o dodelitvi štipendije, ki je pridobljena v skladu z mednarodno pogodbo, ki zavezuje Češko republiko.

ŠPANIJA

Sprememba informacij, objavljenih v UL C 178, 28.5.2020, str.3.

V Odloku španskega urada predsednika vlade PRE/1282/2007 z dne 10. maja 2007 o finančnih sredstvih, ki jih morajo imeti tuji državljani, da se jim dovoli vstop v Španijo, je določen znesek, za katerega morajo državljani tretjih držav dokazati, da jim je na razpolago, da lahko vstopijo v Španijo:

(a) dokazati morajo, da imajo za stroške bivanja v Španiji na razpolago dnevni znesek v višini najmanj 10 % bruto nacionalne minimalne plače, pomnožen s številom dni predvidenega bivanja v Španiji in številom vzdrževanih oseb, ki potujejo z njimi. Kraljevi odlok 231/2020 z dne 4. februarja 2020 o določitvi nacionalne minimalne plače za leto 2020, katerega veljavnost je bila podaljšana za leto 2021 (3), določa to plačo v višini 950 EUR, kar pomeni, da je treba dokazati znesek 95 EUR na osebo na dan ali enakovreden znesek v tuji valuti. Ta znesek mora v vsakem primeru znašati 90 % bruto nacionalne minimalne plače, kar pomeni, da je treba v vsakem primeru dokazati najmanj 855 EUR ali enakovreden znesek v tuji valuti na osebo, ne glede na dolžino bivanja;

(b) od tujih državljanov se lahko za vrnitev v državo izvora ali tranzit v tretje države zahtevajo neprenosljive in za določen datum veljavne vozovnice na njihovo ime za predvidena prevozna sredstva.

SLOVENIJA

Sprememba informacij, objavljenih v UL C 247, 13.10.2006, str.19.

V skladu s 2. členom Pravilnika o izvajanju Uredbe (ES) o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (Uradni list RS, št. 29/07) je določena višina potrebnih sredstev za preživljanje za državljane tretjih držav, ki vstopajo v Republiko Slovenijo za čas njihovega prebivanja v Republiki Sloveniji in vrnitev v matično državo ali nadaljnje potovanje v tretjo državo.

Državljan tretje države mora kot ustrezen dokaz zahtevanih sredstev za preživljanje predložiti predpisan znesek v gotovini ali potovalnih čekih, mednarodno priznanih debetnih ali kreditnih karticah, akreditivih ali kateri koli drug verodostojni dokaz obstoja takih sredstev v Republiki Sloveniji.

Če državljan tretje države nima zagotovljenih sredstev za preživljanje (npr. garantna izjava oziroma garantno pismo, plačano bivanje v okviru turističnega aranžmaja in podobno), se pri določitvi potrebne višine sredstev upošteva znesek, določen za dnevno preživljanje.

Znesek sredstev za dnevno preživljanje v Republiki Sloveniji za posameznika znaša 70 EUR na dan.

Predpisan znesek za mladoletne osebe, ki jih spremljajo starši ali pravni zastopniki, je 50 % v prejšnjem odstavku predpisanega zneska.

Seznam prejšnjih objav

UL C 247, 13.10.2006, str. 19.

UL C 77, 5.4.2007, str. 11.

UL C 153, 6.7.2007, str. 22.

UL C 164, 18.7.2007, str. 45.

UL C 182, 4.8.2007, str. 18.

UL C 57, 1.3.2008, str. 38.

UL C 134, 31.5.2008, str. 19.

UL C 331, 31.12.2008, str. 13.

UL C 33, 10.2.2009, str. 1.

UL C 36, 13.2.2009, str. 100.

UL C 37, 14.2.2009, str. 8.

UL C 98, 29.4.2009, str. 11.

UL C 35, 12.2.2010, str. 7.

UL C 304, 10.11.2010, str. 5.

UL C 24, 26.1.2011, str. 6.

UL C 157, 27.5.2011, str. 8.

UL C 203, 9.7.2011, str. 16.

UL C 11, 13.1.2012, str. 13.

UL C 72, 10.3.2012, str. 44.

UL C 199, 7.7.2012, str. 8.

UL C 298, 4.10.2012, str. 3.

UL C 56, 26.2.2013, str. 13.

UL C 98, 5.4.2013, str. 3.

UL C 269, 18.9.2013, str. 2.

UL C 57, 28.2.2014, str. 2.

UL C 152, 20.5.2014, str. 25.

UL C 224, 15.7.2014, str. 31.

UL C 434, 4.12.2014, str. 3.

UL C 447, 13.12.2014, str. 32.

UL C 38, 4.2.2015, str. 20.

UL C 96, 11.3.2016, str. 7.

UL C 146, 26.4.2016, str. 12.

UL C 248, 8.7.2016, str. 12.

UL C 111, 8.4.2017, str. 11.

UL C 21, 20.1.2018, str. 3.

UL C 93, 12.3.2018, str. 4.

UL C 153, 2.5.2018, str. 8.

UL C 186, 31.5.2018, str. 10.

UL C 264, 26.7.2018, str. 6.

UL C 366, 10.10.2018, str. 12.

UL C 459, 20.12.2018, str. 38.

UL C 140, 16.4.2019, str. 7.

UL C 178, 28.5.2020, str. 3.

(1) Glej seznam prejšnjih objav na koncu te posodobitve.

(2) UL L 77. 23.3.2016, str. 1.

(3) Dodatna določba št. 6 Kraljeve uredbe-zakona 38/2020 z dne 29. Decembra 2020.